**Z Á P I S N I C A**

**zo zasadnutia komisie finančnej a správy majetku pri MsZ**

**v Šamoríne dňa 13.06.2022**

**Prítomní:** Ing. Ján Lelkes, Ing. Ervin Sármány, Ing. Imrich Tóth, Ing. Edit Bauer, PaedDr. Gábor Veres, RNDr. Lajos Tuba, Ladislav Ásványi, Ing. Csaba Horváth, Ing. Michal Paško, Tomáš Szerda, Henrieta Kósová (viď prezenčná listina)

Predseda komisie po privítaní všetkých prítomných otvoril rokovanie s nasledovným **programom:**

1/ Konsolidácia účtovnej jednotky Mesta Šamorín za rok 2021

2/ Vyhodnotenie rozpočtu mesta k 31.3.2022

3/ II. zmena rozpočtu na rok 2022

4/ Investičný úver pre mesto

5/ Majetkoprávne záležitosti nehnuteľností

6/ Rôzne

**K bodu 1)**

Prítomní členovia komisie prediskutovali predloženú Konsolidáciu účtovnej jednotky Mesta Šamorín za rok 2021.

Komisia jednohlasne odporučila prediskutovanú Konsolidáciu účtovnej jednotky Mesta Šamorín za rok 2021 predložiť na schválenie MsZ.

**K bodu 2)**

Prítomní členovia komisie prerokovali predložené Vyhodnotenie rozpočtu mesta k 31.03.2022.

Komisia jednohlasne odporučila prerokované Vyhodnotenie rozpočtu mesta k 31.03.2022 na schválenie MsZ.

**K bodu 3)**

Prítomní členovia rozšírenej komisie prerokovali predložený návrh II. zmeny rozpočtu mesta na rok 2022. Zmeny sú vykonané ako upresnenie bežných a kapitálových príjmov a výdavkov rozpočtu, ktoré vyplývajú zo skutočností, ktoré nastali od schválenia I. zmeny rozpočtu na rok 2022.

Komisia jednohlasne odporučila prerokovaný návrh II. zmeny rozpočtu mesta na rok 2022 na schválenie MsZ.

**K bodu 4)**

Prítomní členovia komisie prerokovali predložené indikatívne ponuky na investičný úver a na základe výpočtov odporučili vybrať ponuku Slovenskej sporiteľne a.s.

Prijatie bankového investičného úveru vo výške 800.000,– € je v súlade so schváleným rozpočtom mesta na rok 2022. (za: 4, proti: 0, zdržal sa: 1)

**K bodu 5)**

Vedúci odboru výstavby, investičnej činnosti a rozvoja mesta predložil prítomným nasledovné podania týkajúce sa majetkoprávneho vysporiadania:

MNM tech. s.r.o. – žiadosť o zriadení vecného bremena na časť pozemku registra C parc. č. 80 o celkovej výmere 4.586 m2 ako zastavaná plocha v rozsahu podľa geometrického plánu diel „1“ o výmere 857 m2 ako zastavaná plocha na LV č. 870 – za účelom zabezpečenia realizácie pripojenia existujúcich NN vedení.

Komisia jednohlasne odporučila na schválenie MsZ s jednorazovou odplatou za zriadenie vecného bremena v súlade so VZN č. 1/2022.

MNM tech. s.r.o. – žiadosť o zriadení vecného bremena na časť pozemku registra C parc. č. 81/1 o celkovej výmere 3.537 m2 ako zastavaná plocha v rozsahu podľa geometrického plánu diel „3“ o výmere 33 m2 ako zastavaná plocha na LV č. 870 – za účelom zabezpečenia stavebného povolenia a realizácie výstavby vodovodu a kanalizácie.

Komisia jednohlasne odporučila na schválenie MsZ s jednorazovou odplatou za zriadenie vecného bremena v súlade so VZN č. 1/2022.

DEVELOPMENT 3, s.r.o. – žiadosť o zriadení vecného bremena na časť pozemku registra C paarc. č. 244/1 o celkovej výmere 2.561 m2 ako zastavaná plocha diel „3“ o výmere 37 m2 a parc. č. 57/11 m2 o celkovej výmere 6.232 m2 ako zastavaná plocha diel „4“ o výmere 21 m2 v k.ú. Mliečno vedené na LV č. 870 – za účelom zabezpečenia stavebného povolenia a realizácie výstavby vodovodu a kanalizácie.

Komisia jednohlasne odporučila na schválenie MsZ s jednorazovou odplatou za zriadenie vecného bremena v súlade so VZN č. 1/2022.

EURAGENCY, spol. s r.o. – žiadosť o zriadení vecných bremien za účelom zriadenia odstavných plôch na parc. č. registra C 2088/3, 2089/2, 2099/1, 2099/2 k.ú. Šamorín.

Komisia po posúdení odporučila na schválenie MsZ s jednorazovou odplatou za zriadenie vecného bremena v súlade s VZN č. 1/2022 a s finančnou garanciou, kým sa odstavné plochy nestanú majetkom mesta. (za: 3, proti: 0, zdržali sa: 3)

MKs-Ing. Kašša Milan, s.r.o. – žiadosť o zriadení vecného bremena na časť pozemku registra C parc. č. 46 o celkovej výmere 3.843 m2 ako zastavaná plocha v rozsahu podľa geometrického plánu diel „1“ o výmere 14 m2 ako zastavaná plocha na LV č. 870 – za účelom zabezpečenia stavebného povolenia a realizácie uloženia NN vedení.

Komisia po posúdení odporučila na schválenie MsZ s jednorazovou odplatou za zriadenie vecného bremena v súlade s VZN č. 1/2022. (za: 5, proti: 0, zdržal sa: 1)

**K bodu 6)**

V bode rôzne prítomní členovia komisie prerokovali predložený Návrh VZN o poskytovaní jednorazovej dávky v hmotnej núdzi, finančnej pomoci a príspevkov občanom mesta.

Komisia jednohlasne odporučila prerokovaný Návrh VZN o poskytovaní jednorazovej dávky v hmotnej núdzi, finančnej pomoci a príspevkov občanom mesta na schválenie MsZ.

Nakoľko neboli predložené ďalšie materiály na prerokovanie, predseda komisie poďakoval prítomným za účasť a rokovanie ukončil.

 Ing. Imrich Tóth, predseda

Zapísal: Ing. Tomáš Szerda